HockeyAllsvenskan 2022-23

HockeyAllsvenskan 2022-23 var den 102. sæson af den næstbedste svenske ishockeyliga for mandlige klubhold, heraf den 18. sæson under navnet HockeyAllsvenskan.

Ligaen havde deltagelse af 14 hold, der spillede om én oprykningsplads til SHL og om at undgå én nedrykningsplads til Hockeyettan. Holdene spillede først et grundspil i form af en firedobbelt turnering alle-mod-alle, hvilket gav 52 kampe til hvert hold, hvorefter de ti bedste hold gik videre til slutspillet om oprykningspladsen til SHL. De to dårligste hold i grundspillet spillede om at undgå nedrykning til Hockeyettan.

Slutspillet blev vundet af MoDo Hockey, som i finalen besejrede Djurgårdens IF med 4-3 i kampe, og som dermed sikrede sig oprykning til SHL.

I Nedrykningsplayoff vandt Tingsryds AIF med 4-2 i kampe over Västerviks IK, som dermed blev rykket ned i Hockeyettan. Efter sæsonen blev Västerviks IK's nedrykning imidlertid annulleret, fordi HC Vita Hästen måtte forlade HockeyAllsvenskan på grund af konkurs. Derudover blev også Kristianstads IK nedrykket til Hockeyettan efter at klubben ikke fik fornyet sin licens til spil i HockeyAllsvenskan.

Hold 

Ligaen havde deltagelse af 14 hold. Siden den foregående sæson havde ligaen fået tilgang af Djurgårdens IF, der var rykket ned fra SHL, samt Östersunds IK, der var rykket op fra Hockeyettan.

Grundspil

Format 

De 14 hold spillede en firedobbelt-turnering alle-mod-alle, dvs. at alle hold spillede fire indbyrdes opgør fordelt ligeligt på hjemme- og udebane, hvilket gav 52 kampe til hvert hold.

Der blev uddelt point efter IIHF's trepointsystem:
 Sejr i ordinær spilletid gav 3 point.
 Sejr i forlænget spilletid eller straffeslagskonkurrence gav 2 point.
 Nederlag i forlænget spilletid eller straffeslagskonkurrence gav 1 point.
 Nederlag i ordinær spilletid gav 0 point.

De ti bedste hold gik videre til slutspillet om oprykning til SHL. De seks bedste hold gik direkte videre til slutspillets kvartfinaler, mens de sidste fire hold spillede om de sidste to ledige kvartfinalepladser.

De to hold, der sluttede på 13.- eller 14.-pladsen, gik videre til nedrykningsspillet.

Stilling

Kampe

Kampprogram

Spillerstatistik

Topscorere (point)

Flest mål

Flest assister

Udvisningsminutter

Plus-minus

Målmandsstatistik

Redningsprocent

Mål imod gennemsnit 

Målmænd, der havde ladet færrest mål gå ind pr. 60 spillede minutter.

Slutspil 

Slutspillet havde deltagelse af de ti bedste hold i grundspillet og afvikledes som en cupturnering, hvor alle opgør (bortset fra ottendedelsfinalerne) blev spillet bedst af syv kampe, og hvor det højst seedede hold havde hjemmebane i kamp 1, 2, 5 og 7. De ti hold i slutspillet var seedet i henhold til deres placering i grundspillet, og i hver runde spillede det højst seedede tilbageværende hold mod det lavest seedede, det næsthøjst seedede hold mod det næstlavest seedede osv.

Uafgjorte kampe blev afgjort i sudden death til først scorede mål i perioder a 20 minutter med fem markspillere på hvert hold.

Ottendedelsfinaler 

Ottendedelsfinalerne havde deltagelse af de fire hold, der sluttede grundspillet på 7.- til 10.-pladsen, og opgørene spilledes bedst af tre kampe, hvor det højst seedede hold havde hjemmebane i kamp 2 og 3. Holdene blev parret i henhold til deres seedning, således at det højst seedede hold blev parret med det lavest seedede og det næsthøjst seedede hold med det næstlavest seedede.

Kvartfinaler 

Kvartfinalerne havde deltagelse af de seks bedste hold fra grundspillet og de to vindere af ottendedelsfinalerne, og opgørene spilledes bedst af syv kampe.

Semifinaler 

Semfinalerne havde deltagelse af de fire vindere af kvartfinalerne, MoDo Hockey (1), IF Björklöven (2), Mora IK (3) og Djurgårdens IF (4).

Finale 

Finalen var et opgør mellem de to vindere af semifinalerne, MoDo Hockey (1) og Djurgårdens IF (4), og blev spillet bedst af syv kampe.

Spillerstatistik

Topscorere (point)

Flest mål

Flest assister

Plus-minus

Udvisningsminutter

Målmandsstatistik

Redningsprocent

Mål imod gennemsnit 

Målmænd, der havde ladet færrest mål gå ind pr. 60 spillede minutter.

Play Out 

Play Out havde deltagelse af de to dårligste hold i grundspillet, der spillede om at undgå én nedrykningsplads til Hockeyettan. Play Out afvikledes som en kampserie, der blev spillet bedst af syv kampe, og hvor det højst seedede hold havde hjemmebane i kamp 1, 2, 5 og 7.

Uafgjorte kampe blev afgjort i sudden death til først scorede mål i perioder a 20 minutter med fem markspillere på hvert hold.

Referencer

Eksterne henvisninger 
 HockeyAllsvenskan 
 Ishockeytabeller - Allsvenskan 2022/23 
 stats.swehockey.se - HockeyAllsvenskan 2022-23 
 stats.swehockey.se - Slutspel HockeyAllsvenskan 2022-23 
 stats.swehockey.se - Play Out HockeyAllsvenskan 2022-23 

Sæsoner i HockeyAllsvenskan
Ishockey i 2022
Ishockey i 2023